
Sanfrancisko ir ceturtā lielākā pilsēta Kalifornijā un 
Ziemeļkalifornijas kultūras, tirdzniecības un finanšu centrs. 
Pilsētas eklektiskais arhitektūras sajaukums parāda gan 
tās ģeogrāfiju, gan bagāto vēsturi. Ir pagājuši vairāk 
nekā piecdesmit gadi kopš Sanfrancisko revolucionārās 
“Mīlestības vasaras”. Kopš tā laika tā ir ievērojami 
attīstījusies — šī pilsēta pie līča savus iedzīvotājus un 
viesus iepriecina ar bagātīgu arhitektūru un kultūru. 


“Sanfrancisko ir tikai viens trūkums: 
no tās ir grūti aizbraukt.” 


Radjards Kiplings 


Sanfrancisko 

Šis leģendārais debesskrāpis atrodas Sanfrancisko finanšu 
rajona centrā un ir ceturtā augstākā un pēc platības lielākā 
ēka pilsētā. Līdz apvienošanai ar “NationsBank” 1998. gadā tā 
bija “Bank of America” galvenā mītne, kas simboliski parādīja 
uzņēmuma labklājību, ietekmi un nozīmīgumu. Ar granītu 
klāto ēku projektēja uzņēmumi “Wurster”, “Bernardi and 
Emmons”, “Skidmore” un “Owings and Merrill”, konsultējoties 
ar arhitektu Pjetro Beluši (Pietro Belluschi). 


555 California Street 
(agrāk zināms kā “Bank of America Center”) 

“Nokrāsotās lēdijas” 


Par “Nokrāsotajām lēdijām” dēvē Sanfrancisko arhitektūrai 
raksturīgās spilgti krāsotās Viktorijas un Edvarda laikmeta 
mājas, kas savu nosaukumu ieguvušas no rakstnieku 
Elizabetes Pomadas (Elizabeth Pomada) un Maikla Larsena 
(Michael Larsen) 1978. gada foto esejas. Uzskata, ka šīs iepriekš 
neuzkrītoši krāsotās mājas savas pārvērtības piedzīvoja 
vietējā mākslinieka ietekmē, kurš 20. gs. sešdesmitajos 
gados savu Viktorijas laikmeta māju pārkrāsoja spilgti zilos 
un zaļos toņos, uzsākot tā dēvēto “koloristu kustību”, kas 
turpinās joprojām. 
Dažās pilsētas daļās Sanfrancisko “Nokrāsotās lēdijas” veido 
asu kontrastu ar debesskrāpjiem pilsētas centrā. 

48 stāvu augstā Transamerikas piramīda ir otra augstākā 
ēka Sanfrancisko un viens no pilsētas simboliem. Ēku 
pasūtīja “Transamerica Corporation”, tās iespaidīgo, stūraino 
arhitektūru izstrādāja Viljams Pereira (William Pereira), un to 
uzbūvēja uzņēmums “Hathaway Dinwiddie”. Celtniecība tika 
pabeigta 1972. gadā. Svētkos un īpašos gadījumos piramīdas 
virsotnē tiek iedegta spilgta signāluguns, kas pazīstama kā 
“Kroņa dārgakmens”. 


Transamerikas piramīda 

Seilsforsas tornis atrodas pilsētas centra “SoMa” rajonā un ir 
augstākā ēka Sanfrancisko panorāmā. To ir veidojis arhitekts 
Cēzars Pelli (César Pelli). Ēka atklāta 2018. gadā, tās 326 m 
augstums ar 61 stāvu piešķir tai elegantu obeliska formu, 
bet horizontāli metāla ielaidumi kalpo kā saulessargi. Ēka 
ir veidota ar uzsvaru uz ilgtspējīgu dizainu, ietverot ūdens 
otrreizējās pārstrādes sistēmu un augstas efektivitātes 
gaisa ventilāciju. Saulessargi ārpusē ļauj maksimāli izmantot 
gaismu, vienlaicīgi samazinot uzkaršanu saules ietekmē, bet 
siltummaiņi tās pamatos izmanto pastāvīgi vēsāku zemes 
temperatūru ēkas dzesēšanai. 


Seilsforsas tornis 

Lilianas Koitas (Lillian Coit) memoriālais tornis atrodas 
Pionieru parkā Sanfrancisko Telegrāfa kalna apkaimē. Šo 
art deco pieminekli, kas tika atklāts 1933. gadā, projektēja 
arhitekti Artūrs Brauns jun. (Arthur Brown Jr) un Henrijs 
Hovards (Henry Howard). Tornis tika uzbūvēts vietējās 
aktīvistes un ugunsdzēsēju atbalstītājas Lilianas Hičkokas 
Koitas piemiņai. No viņas atstātā mantojuma Sanfrancisko 
pilsētai tika finansēta arī trīs ugunsdzēsēju statujas izveide 
Vašingtona laukuma parkā. 


Koitas tornis 

Mūra nocietinājums jūras krastā — Fortpointas pirmsākumi 
ir Amerikas pilsoņu kara laikos, kad to uzbūvēja Amerikas 
Savienoto Valstu armija, lai Sanfrancisko aizstāvētu pret 
naidīgiem karakuģiem. Tagad cietoksnis tiek aizsargāts kā 
Fortpointas Nacionālā vēsturiskā mantojuma vieta. Pilsoņu 
kara laikā tas nepieredzēja karadarbību un pēc tā tika 
izmantots kā militārās kazarmas, mācību vieta un noliktava. 


Fortpointa 

Zelta vārtu tilts ir viens no slavenākajiem un skaistākajiem 
tiltiem pasaulē un viens no Sanfrancisko simboliem. Ar 
leģendāro krāsu, iespaidīgo atrašanās vietu un graciozajām 
līnijām šis vanšu tilts ir dizaina un inženierijas brīnums un 
pilsētas populārākais tūrisma objekts. To konstruējuši Ērvins 
Morovs (Irving Morrow), Čārlzs Eltons Eliss (Charles Alton Ellis) 
un Džozefs Strauss (Joseph Strauss), un tilts tika izveidots, lai 
atvieglotu ceļošanu starp Sanfrancisko un Merinas apgabalu, 
tomēr ieinteresēto pušu atšķirīgo interešu dēļ pagāja vairāk 
nekā desmit gadi, līdz tilta būvniecība saņēma zaļo gaismu. 
Celtniecība ilga četrus gadus, un 1937. gadā tilts beidzot tika 
atklāts ar oficiālām nedēļu ilgām svinībām. 


Zelta vārtu tilts 


11 
10 
11 


Alkatraza atrodas 2 kilometrus no pilsētas Sanfrancisko 
līcī, un tajā tika izveidota bāka un militāri nocietinājumi, bet 
laikā no 1934. līdz 1963. gadam tur atradās cietums. Šobrīd 
tā ietverta Goldengeitas Nacionālajā atpūtas zonā, un to var 
apmeklēt tūristi. 


Alkatrazas sala 

Ir spēkā noteikumi un nosacījumi. 


Aizpildot mūsu īso aptaujas anketu, tu automātiski 
piedalīsies LEGO® balvas izlozē. 


LEGO Group vēlas uzzināt tavu viedokli par jauno produktu, ko 
esi iegādājies. Tavas atsauksmes palīdzēs virzīt šīs produktu 
sērijas turpmāko attīstību. Lūdzu, apmeklē vietni: 


LEGO.com/productfeedback 


LEGO® Architecture – vai tev patīk šī sērija? 

LEGO® Architecture 


LEGO® Architecture sērija radoši tver daudzu pasaules 
ievērojamāko vietu būtību un sniedz patīkamu un aizraujošu 
LEGO būvēšanas pieredzi. 


Neatkarīgi no tā, vai tevi interesē ceļošana, dizains, vēsture vai 
arhitektūra, šie komplekti ir taustāms atgādinājums par lielisku 
ceļojumu, slavenu celtni, ko labi pazīsti, vai pilsētu, kuru tu sapņo 
apmeklēt. 


Visi LEGO Architecture komplekti ir veidoti, lai tos izliktu apskatei. 
Tas ir kas vairāk nekā tikai fotoattēls, jo modeļa būvēšana un 
izlikšana uz rakstāmgalda, grāmatu skapī vai plauktā ļauj domās 
nokļūt šajā vietā ikreiz, kad aplūko modeli. 


Sekojiet mums: 


Ādams Rīds Takers (Adam Reed Tucker) ir viens no LEGO 
Architecture produktu līnijas līdzautoriem. 

21042 
Brīvības statuja 


21041 
Lielais Ķīnas mūris 


Izbaudi arhitektūras pasauli un 
sakrāj visus modeļus 


21030 
ASV Kapitolija ēka 

21039 
Šanhaja 


21028 
Ņujorka 


21034 
Londona 


21047 
Lasvegasa 

Customer Service 
Kundenservice 
Service Consommateurs 
Servicio Al Consumidor 
LEGO.com/service or dial 


00800 5346 5555 : 
1-800-422-5346 : 


Attēli – 


© GettyImages 


Atsauces 

FACTS AND STATEMENTS 


Drošības tīkls 
Klubs “Half Way to Hell” bija ekskluzīvs klubs 
vīriešiem, kuri tā būvniecības laikā 1936. un 
1937. gadā bija nokrituši no Zelta vārtu tilta 
un kurus bija izglābuši drošības tīkli. 


Mākslinieciski strīdi 
Vairāk nekā 27 dažādi mākslinieki dekorēja 
Koitas torni ar sienu gleznojumiem, 
kas attēloja dzīvi Kalifornijā 20. gs. 
trīsdesmitajos gados. Tajā laikā notika strīdi 
par gleznojumu “radikālo” saturu, un daži 
visstrīdīgākie elementi tika aizkrāsoti pirms 
sienas gleznojumu atklāšanas publiskai 
apskatei 1934. gadā. 


Naudas krāsa 
“Nokrāsotās lēdijas” ietver vairākus 
tūkstošus līdzīgi krāsotu māju, kas ar savām 
greznajām krāsām un rūpīgi izstrādātajām 
dekorācijām simbolizē jauno naudu, kas 
parādījās Zelta drudža laikmetā. 


Skats uz tiltu 
Sākotnējos Zelta vārtu tilta plānos fortu bija 
paredzēts nojaukt, tomēr tas tika saglabāts, 
jo galvenais inženieris Džozefs Strauss 
(Joseph Strauss) pārveidoja projektu, lai 
saglabātu “labu mūrnieku mākslas paraugu”. 
No tā paveras lielisks skats uz Zelta vārtu 
tiltu un līci. 


Gaisma uz klints 
Uz salas atrodas arī bāka, lai naktī palīdzētu 
kuģiem izvairīties no klintīm. Tā bija pirmā 
strādājošā bāka ASV rietumu krastā, un tā 
tika iedegta 1854. gadā. 


Rūpes par tīrību 
Pateicoties ēkas formai, lielāko daļu logu 
var pagriezt par 360 grādiem, tāpēc tos var 
mazgāt no iekšpuses. 


Māksla ēkas virsotnē 
Ēkas virsotnē atrodas deviņus stāvus augsts 
elektroniskās mākslas darbs, kas veidots no 
abstraktiem videoklipiem, kuri katru dienu 
tiek filmēti pilsētā. 


20 


LEGO and the LEGO logo are trademarks of the LEGO Group. 
©2019 The LEGO Group. 


The Transamerica Pyramid Building is a registered service mark of Transamerica 
Corporation and is being used with permission. 


Sekojiet informācijai par LEGO® Architecture: 


